ย่านชุมชนเก่า: ชุมชนปราสาทจอมพระ
ที่อยู่: ตำบลจอมพระ อำเภอจอมพระ จังหวัดสุรินทร์ ภาคตะวันออกเฉียงเหนือ
ลักษณะสำคัญ: ชุมชนปราสาทจอมพระ เป็นชุมชนย่านการค้าพาณิชยกรรมเก่าและพักอาศัย บริเวณถนนเทศบาล 8 และถนนปัทมานนท์ ตั้งอยู่ใกล้แหล่งโบราณสถานปราสาทหินจอมพระ เป็นย่านพาณิชยกรรมและพักอาศัยของชุมชนเมืองจอมพระ ประชากรในย่านเก่าประกอบอาชีพค้าขายสินค้าและบริการในด้านต่าง ๆ แก่ชุมชนเมืองจอมพระ ลักษณะสังคมภายในชุมชนยังคงเป็นลักษณะของวิถีชีวิตที่เกี่ยวข้องกับการประกอบอาชีพค้าขาย ศาสนา และความเชื่อเกี่ยวกับสิ่งศักดิ์สิทธิ์ในชุมชน มีอาคารพาณิชยกรรมเก่า ลักษณะอาคารไม้ และคอนกรีตผสมไม้ ความสูง 2 ชั้น บริเวณถนนเทศบาล 8 และถนนปัทมานนท์ ซึ่งเป็นย่านพาณิชยกรรมแห่งแรกของอำเภอจอมพระ และเป็นชุมชนที่ตั้งอยู่ใกล้กับแหล่งโบราณสถานสำคัญ ได้แก่ ปราสาทหินจอมพระ